আবারও রহস্যমৃত্যু টলিউডে। পুকুরে ডুবে মৃত্যু হল অভিনেতা রণেন চক্রবর্তী ওরফে রনির। বহু টেলি সিরিয়ালে অভিনয় করছিলেন তিনি। তাঁর অভিনীত চরিত্রগুলিও দর্শকদের কাছে জনপ্রিয় হয়ে উঠেছিল। সিরিয়ালের পাশাপাশি সিনেমাতেও অভিনয় করেছিলেন তিনি। কিছু অনুষ্ঠানে তাঁকে সঞ্চালকের ভূমিকায় দেখা গিয়েছিল।
 ওয়েব ডেস্ক: আবারও রহস্যমৃত্যু টলিউডে। পুকুরে ডুবে মৃত্যু হল অভিনেতা রণেন চক্রবর্তী ওরফে রনির। গতকাল রাতে সার্ভে পার্ক থানা এলাকার রাসমণি বাগানের পুকুর থেকে তাঁর দেহ উদ্ধার হয়েছে। সার্ভে পার্কেই কালীবাড়ি লেনে বাড়ি রনির। পরিবারের দাবি, রাতে বন্ধুদের সঙ্গে পুকুরে সাঁতার কাটতে গিয়েছিলেন তিনি। বন্ধুরা জানিয়েছেন, আচমকাই জলে ডুবে যান রনি। উদ্ধার করে তাঁকে বাঙুর হাসপাতালে নিয়ে যাওয়া হলে, চিকিত্‍সকরা রনিকে মৃত বলে ঘোষণা করেন। বহু টেলি সিরিয়ালে অভিনয় করছিলেন তিনি। তাঁর অভিনীত চরিত্রগুলিও দর্শকদের কাছে অত্যন্ত জনপ্রিয় ছিল। এভাবে তাঁর আচমকা মৃত্যুতে শোকের ছায়া নেমে এসেছে টেলি দুনিয়ায়।